**Kauppakeskus Sello** on kauppakeskus Espoon Leppävaarassa. Se on pinta-alaltaan Suomen kolmanneksi suurin kauppakeskus Ideaparkin ja kaupakeskus Jumbo-Flamingon jälkeen vuonna 2021 ja kävijämäärältään Suomen toiseksi vilkkain kauppakeskus Helsingin Kampin jälkeen.. Sellon toimitusjohtaja on Matti Karlsson. Kauppakeskuksen omistavat Keva, Keskinäinen Työeläkevakuutusyhtiö Elo ja Ilmarinen.

Sellossa on yli 170 liikettä, joista suurimpia ovat Prisma, K-Citymarket, Power, Tokmanni, Halonen, H&M, ja Intersport Megastore. Sellossa on myös julkisia palveluita, kuten Sellon kirjasto (kävijöitä 3 000 päivässä).*lähde?*, musiikkiopisto, yhteispalvelupiste ja Sellosali. Lisäksi kauppakeskuksen yhteydessä on *Sello Vapaa-ajankeskus*, jossa toimii elokuvateatteri, keilahalli, useita ravintoloita ja Lidl. Huhtikuussa 2018 kauppakeskuksessa ovensa avasi teknologiamyymälä Power. Sellon kokonaisuuteen kuuluu myös Hotel GLO Sello sekä 8-kerroksinen asuintalo Sellonkulma.*lähde?*

Historia
--------

Keskeisellä paikalla olevan valtavan rakennushankkeen ensimmäinen vaihe avattiin käyttöön 6. helmikuuta 2003. Aivan ensimmäisen vaiheen vieressä sijainnut Suomen vanhin hypermarket, vuonna 1971 valmistunut Maxi-market purettiin pian Sellon ensimmäisen vaiheen valmistuttua vuonna 2003, kun paikalle alettiin rakentaa Sellon toista vaihetta. Vanha Maxi oli avoinna viimeisen kerran 1. helmikuuta 2003. Ensimmäisessä vaiheessa avattiin K-Citymarket ja sen vastapäätä "uusi Maxi", joka ehti toimia runsaan vuoden, ennen kuin se Elannon ja Helsingin Osuuskaupan yhdistyttyä muutettiin HOK-Elannon Prismaksi. Myymälä avattiin Prisman nimellä 28. huhtikuuta 2004. Sellon toinen vaihe avattiin 14. syyskuuta 2005. Sen myötä kauppakeskukseen tuli yli 160 liikettä ja palveluyritystä*lähde?*.

Lokakuun lopulla 2008 avattiin elokuva- ja vapaa-ajankeskus *Sello Rex* (nyk. *Sello Vapaa-ajankeskus*), jonka myötä liikkeiden määrä ylitti 170.

Sellon itäpuoliselle tontille valmistui vuonna 2008 Panorama Tower -niminen 17-kerroksinen toimistotornitalo. Junaradan pohjoispuolella Panorama Toweria vastapäätä valmistui vuoden 2010 lopussa 21-kerroksinen Leppävaaran torni, ja elokuvateatterin viereen rakennettiin 17-kerroksinen kerrostalo Sellonhuippu, joka valmistui lokakuussa 2011.

Julkisen liikenteen kulkuyhteydet
---------------------------------

Kauppakeskus Sellon vieressä sijaitsee Leppävaaran joukkoliikenneterminaali

* Kaukojunat: Helsinki–Turku
* Lähijunat: **A** **E** **L** **U** **X** **Y**
* Bussit: 113/N, 114/N, 200, 201/B, 202, 203, 206/K, 207, 214, 215, 224, 227, 229, 231N, 235N, 236/B/V, 239, 275, 502, 520, 522/B, 523, 544, 553/K

Ampumavälikohtaus 2009
----------------------

*Pääartikkeli: Sellon ampumavälikohtaus*
Kauppakeskus Sellossa tapahtui 31. joulukuuta 2009 ampumavälikohtaus, jossa mies ampui kauppakeskuksen Prismassa neljä työntekijää ja pakeni paikalta. Poliisin mukaan ampujaksi epäilty oli vuonna 1966 Mitrovicassa syntynyt Kosovon albaani Ibrahim Shkupolli, joka oli tullut Suomeen pakolaisena. Mies surmasi myös entisen naisystävänsä tämän yksityisasunnossa. Myöhemmin samana päivänä Shkupolli surmasi itsensä omassa asunnossaan.

Lähteet
-------

1. 1 2 3 4 5 6  Tietoja Sellosta *www.sello.fi*.
2. ↑  Kauppakeskus Sello: Pohjakuvat
3. 1 2  Kauppakeskukset (pdf) *Suomen Kauppakeskusyhdistys ry*.  2021. Viitattu 22.7.2021.
4. ↑
5. ↑  Erkkilä, Jorma: Leppävaaran Maxi Espoossa myydään tyhjäksi tavarasta *Helsingin Sanomat*.  30.12.2002.
6. ↑  Prisma kauppakeskus Selloon - HOK-Elannon yhdeksäs Prisma avataan torstaina 29. huhtikuuta Leppävaarassa kauppakeskus Se *Cision.com*.  28.4.2004.
7. ↑  Sellon uusi elokuva- ja vapaa-ajankeskus Sello Rex lunastaa lupaukset elokuvateatterista *sello.fi*.  31.10.2008.  Arkistoitu 22.8.2013.
8. ↑  Sellonhuipun rakentaminen alkaa Espoon Leppävaarassa *Projektiuutiset*.  8.4.2010.  Arkistoitu 26.5.2012.
9. ↑  HSL: Digitransit API *api.digitransit.fi*. Viitattu 14.5.2019.
10. ↑  Kuusi kuoli Espoon ammuskelussa – ampuja kuolleiden joukossa  31.12.2009. Yleisradio Oy. Viitattu 31.12.2009.
11. ↑  Ampuja tappoi viisi ihmistä ja itsensä Espoossa *HS.fi*.  31.12.2009. Sanoma News Oy. Viitattu 31.12.2009.

Aiheesta muualla
----------------

* Kuvia tai muita tiedostoja aiheesta **Sello (kauppakeskus)** Wikimedia Commonsissa

* Kauppakeskus Sello
* Panorama Tower
* Sellon kirjasto
* Hotel GLO Sello

Suomen\_kauppakeskukset